# **DECIZIA ETAPEI DE ÎNCADRARE**

## Nr. 38 din 04.05.2017

Ca urmare a solicitării de emitere a acordului de mediu adresate de **SOCIETATEA NATIONALA DE GAZE NATURALE " ROMGAZ " SA** , cu sediul în Str. P-ta. C.I.MOTAS, Nr. 4, Mediaş , Judetul Sibiu, ...., înregistrată la APM Suceava cu nr. 10396/25.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.12.2016 si a completarilor ulterioare, că proiectul Amenajare sonda 1 Comanesti pentru injectie ape de zacamant , propus a fi amplasat în extravilanul com. Comanesti nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, pct. 13, lit. a;

In conformitate cu criteriile din anexa nr. 3 la Hotărârea Guvernului nr. 445/2009 :

**1.Caracreristicile proiectului**:

a)Marimea proiectului: Sonda 1 Comanesti este situata in extravilanul comunei Comanesti, pe teren proprietate SNGN ROMGAZ SA-Sucursala medias, iar Grupul 1 Comanesti in intravilanul orasului cajvana. Pentru realizarea obiectivului este necesară o suprafaţă de 315 m2 teren extravilan, teren concesionat de la Consiliul local al orasului Cajvana, categoria de folosinta arabil.

Obiectivul investitiei este amenajarea sondei 1 Comanesti in vederea injectarii apelor de zacamant provenite de la structura Comanesti si de la structurile apropiate, respectiv Todiresti, Valea Seaca Est, Pocoleni si Baia.Sistemul de injectie se realizeaza in sistem inchis sub presiune. Apa injectata in strate de adancime ttrece prin procese de predecantare in cadrul grupului inainte de a ajunge in mediul geologic din care a provenit.

b)Cumularea cu alte proiecte: Amplasamentul sondei 907 Frasin se afla intr-o zona de exploatari petroliere in care este prezent Grupul 1 Comanesti. Impactul generat de sondele din zona amplasamentului este nesemnificativ, in zona neexistând semne de afectare a factorilor de mediu, astfel ca impactul cumulativ al sondelor proiectate cu sondele din zona este nesemnificativ. Pentru evitarea unor posibile depăsiri a limitelor admisibile care pot afecta factorii de mediu, la sonde se iau măsuri de protectiea mediului pentru fiecare factor de mediu in parte, masuri de prevenire a poluarii accidentale, masuri in cazul unei poluari accidentale. Masurile si dotarile pentru protectia factorilor de mediu fac parte din fluxul tehnologic adoptat pentru forajul sondei.

c)Utilizarea resurselor naturale: Sonda 1 Comanesti a fost forata pentru descoperirea de noi rezerve de gaz metan in anul 2003 pana la adancimea de 1278m. Sonda a fost in productie pana in ianuarie 2013, cand au fost efectuate lucrari de reparatii capitale. In urma rezultatelor negative obtinute la testele de productie efectuate dupa aceste lucrari, s-a testat sonda in vederea utilizarii ca sonda de injective apa de zacamant.

În vederea realizării obiectivului se vor efectua următoarele:

*Amenajare platforma*: se extinde Grupul 1 Comanesti cu suprafata de teren de 315mp pe care se amenajeaza o platforma impermeabila din dale de beton, prevazuta cu panta si bașa colectoare a eventualelor scurgeri, imprejmuita cu gard din panouri din plasa si stalpi metalici. Pe platforma se amplaseaza:

-3 habe metalice etanse pentru stocarea apei de injectie, cu capacitatea de stocare de 30 mc fiecare, racordate intre ele.

-1 haba metalica de 1mc capacitate, in care sunt dirijate scurgerile din bașa colectoare

Habele se monteaza suprateran, pe fundatii din beton armat tip radier general, cu o grosime de 40cm, in cuva de retentie din beton armat cu dimensiunile (8x10)m, inaltimea elevatiei peretelui cuvei fiind de 0,7m. Volumul cuvei este de 56mc. Cuva de beton este hidroizolata cu tencuiala speciala de protectie impermeabila cu apastop. Habele sunt deschise la partea superioara si prevazute cu gratare de plase de otel si capace de vizitare, sunt protejate anticoroziv prin grunduire si vopsire.

Pentru haba subterana existenta in Grupul 1 Comanesti se realizeaza un racord de aspiratie separat, din teava Ø 114,3x6,3mm.

*Conducta de injectie*:Conducta de aductiune a sondei 1 Comanesti devine conducta de injectie a apelor reziduale de zacamant, conducta are L 44,55m si este protejata anticoroziv . Injectia apelor se realizeaza prin pompaj cu agregatul de cimentare din cadrul Grupului 1 Comanesti.

Volume de apa injectate: debit mediu orar:0,5mc

 debit mediu zilnic:11mc

 debit mediu lunar:330mc

Pentru monitorizarea calitatii apelor subterane a sondei 1 Comanesti se va realiza un foraj hidrogeologic FM1, amplasat aval de sonda, pe directia de curgere a acviferului freatic, cu adancimea de 25m.

d)Productia de deseuri: Deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

 **2. Localizarea proiectului**:

2.1Utilizarea existenta a terenului Locaţia sondei 1 Comanesti: in extravilanul loc. Cajvana, judeţul Suceava, coordonatele locaţiei proiectate sunt:

 X = 687290

 Y = 573231

Accesul la obiectiv se face pe drumul judetean DJ178 Botosana-Comanesti, apoi pe un drum de piatra pana la locatia grupului. Alta cale de acces este din loc. Cajvana, in periferia sudica a localitatii, pe strada Cajvana si apoi cca. 100 m pe un drum de piatra. Conform certificatului de urbanism nr. 24/2016 terenul este intravilan (112mp), respectiv extravilan (203mp) proprietatate orasului Cajvana, concesionat de catre SNGN ROMGAZ SA.

2.2.Relativa abundenta a resurselor naturale din zona, utilitatea si capacitatea regenerative a acestora: Obiectivul investitiei este amenajarea sondei 1 Comanesti in vederea injectarii apelor de zacamant provenite de la structura Comanesti si de la structurile apropiate, respectiv Todiresti, Valea Seaca Est, Pocoleni si Baia.

2.3 Capacitatea de absorbţie a mediului, cu atenţie deosebită pentru*:*

a) zonele umede –nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e)ariile clasificate sau zone protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în extravilanul loc. Cajvana.

**3. Caracteristicile impactului potenţial**

a). Extinderea impactului, aria geografică şi numărul de pesoane afectate– lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura transfrontieră a impactului – lucrările propuse nu au efecte transfrontieră;

c). Mărimea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

d). Probabilitatea impactului – impact redus, pe perioada de execuţie şi în perioada de funcţionare a obiectivului;

e). Durata, frecvenţa şi reversibilitatea impactului– impact redus, pe perioada de execuţie şi în perioada de funcţionare a obiectivului

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 54/2016 emis de Primaria orasului Cajvana.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011.

-deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

-se va tine o evident zilnica a volumelor de apa injectate si a presiunii de injective realizate in procesul de injective. Este interzisa injectarea altor tipuri de ape uzate in sonda.

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

-sonda va fi dotata cu instalatie completa de prevenire a eruptiilor, corespunzatoare categoriei sondei si evaluarii presiunii de zacamant, potrivit Regulamentului de Prevenire a Eruptiilor.

II.Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Ing. Vasile Osean

 Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu